Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 25 พ.ย.65
Daily Focus-บล.ฟินันเซีย ไซรัส ประจำวันที่ 25 พ.ย.65
25 พ.ย. 2565

บล.ฟินันเซีย ไซรัส ประเมินแนวโน้มตลาดวันนี้ (25 พ.ย.65) คาด SET Index ยังแกว่งตัว Sideways กรอบ 1,620-1,630 จุด มูลค่าการซื้อขายคาดว่ายังเบาบาง ตลาดขาดปัจจัยใหม่เข้ามาหนุนโดยฝั่งสหรัฐฯเมื่อคืนปิดทำการเนื่องในวันขอบคุณพระเจ้า อย่างไรก็ตาม Dollar Index และ Bond Yield สหรัฐฯยังขยับลงเล็กน้อยตอบรับแนวโน้มการขึ้นดอกเบี้ยของ FED ที่ชะลอตัวลง ซึ่งยังเป็นแรงหนุนต่อสินทรัพย์เสี่ยงในระยะสั้น ราคาน้ำมันดิบยังทรงตัวหลังปรับลงแรงวันก่อนหน้ามองเป็นบวกต่อเงินเฟ้อที่จะผ่อนคลายในระยะถัดไปและเป็น Sentiment บวกต่อกลุ่ม Anti-Commodity อย่างกลุ่มโรงไฟฟ้า
รวมถึงได้อานิสงส์จากบาทแข็งและการประมูลโรงไฟฟ้าพลังงานทดแทน 5,203 MW ส่วนสถานการณ์ COVID-19 ในจีนยังต้องติดตามต่อเนื่องหลังผู้ติดเชื้อยังพุ่ง อาจทำให้การทยอยเปิดประเทศช้ากว่าที่ตลาดเคยประเมิน ส่วนปัจจัยในประเทศให้ติดตามตัวเลขส่งออกเดือน ต.ค. รวมถึงการประชุมกนง.สัปดาห์หน้า ยังคาดว่ากระแสเงินทุนยังมีแนวโน้มทยอยไหลเข้าในระยะกลาง-ยาวหนุนจากภาพเศรษฐกิจที่เร่งตัวในไตรมาส 4/65  ถึงปี 66
กลยุทธ์ : เลือกลงทุนหุ้น Domestic และมีปัจจัยบวกเฉพาะตัว//ยังถือลงทุนต่อเนื่องหลังสะสมหุ้นเพิ่มไปแล้วช่วงปรับฐาน
หุ้นเด่นเดือน พ.ย. : BBL, DOHOME, EKH, MAKRO, NOBLE